BK Slovakofarma Pezinok

BK Slovakofarma Pezinok bol slovenský mužský basketbalový klub sídliaci v Pezinku. Bol založený v roku 1945 pod názvom SSM Pezinok. Družstvo mužov pôsobilo súvisle od sezóny 1993 až do 2002/03 v najvyššej slovenskej extralige. Domáce zápasy klub hrával v Športovej hale SOŠ Pezinok, ktorá má kapacitu 2 200 divákov. Je to 7-násobný majster Slovenska a 4-násobný víťaz Slovenského pohára. 5 sezón účinkoval aj v europskych pohárových súťažiach, kde sa trikrát prebojoval do osemfinále Saportovho pohára. Klub zanikol v roku 2003.

Od roku 2002 začal v Pezinku pôsobiť nový klub MBK Pezinok, ktorý prešiel rôznymi názvami (BC Skanska, AB Cosmetics, Basketbal Pezinok), v roku 2008 získal majstrovský titul, aby nakoniec tiež zanikol. V meste potom v roku 2011 vzniklo športové občianske združenie BK Pezinok.

Historické názvy 
 1945 – SSM Pezinok
 ŠK Železničiari Pezinok
 TJ Sokol Pezinok
 TJ Tatran Pezinok
 TJ Slovan Pezinok
 1960 – TJ Lokomotíva Pezinok
 1993 – BK Davay Pezinok
 1994 – BK Slovakofarma Pezinok

História 
Klub v začiatkoch svojej histórie prešiel mnohými názvami, až sa od roku 1960 na dlhé obdobie ustálil na názve basketbalový oddiel TJ Lokomotíva Pezinok, s ktorým vytrval až do roku 1992. Počas česko-slovenskej éry sa klub väšinou pohyboval slovenskej národnej lige, čo bola druhá najvyššia súťaž v Česko-Slovensku a jediným prienikom do česko-slovenskej ligy bola sezóna 1959/60. V 80. rokoch 20. storočia začal každoročne bojovať o postup do najvyššej súťaže, čo sa mu podarilo v roku 1990. V najvyššej súťaži vytrval všetky nasledujúce 3 sezóny a v sezóne 1992/93 dosiahol prvý veľký úspech ziskom bronzovej medaily. V následnej najvyššej slovenskej súťaži už pod názvom BK Davay Pezinok dokázal zvíťaziť a získať tak svoj prvý majstrovský titul. Od roku 1997 do 2002 k nim pridal ďalších 6 majstrovských titulov v rade, čo z neho spravilo najúspešnejší mužský basketbalový klub na Slovensku. V spomínanom období pridal aj 4 víťazstvá v Slovenskom pohári a viackrát sa predstavil v európskych pohárových súťažiach. V Saportovom pohári, kde pravidelne účinkoval v skupinovej fáze, sa mu v sezónach 1998/99, 2000/01 a 2001/02 podarilo prebojovať až do osemfinále súťaže. Klub najprv v roku 2002 rozpustil svoj tím a predal extraligové práva pôvodne zostupujúcej Prievidzi, aby nakoniec v roku 2003 zanikol.

Úspechy klubu 
Extraliga
 7 x 1993, 1996/97, 1997/98, 1998/99, 1999/00, 2000/01, 2001/02
 2 x 1993/94, 1994/95

Česko-slovenská liga
 1 x 1992/93

Slovenský pohár
 4 x 1997, 1999, 2000, 2002

Sezóny 
Česko-slovenská liga

Slovenská extraliga

Účasť v európskych pohároch 
Euroliga

Saportov pohár

Koračov Pohár

Najväčšie hráčske hviezdy 
  Andrej Lukjanec
  Vladimír Kuznecov
  Dragan Ristanovič
  Gordan Zadravec 
  Aramis Naglič (strieborný z LOH v Barcelone)
  Brett Szabo (hral v NBA za Boston Celtics)
 Marek Andruška (slovenský basketbalista roka 1997)
 Peter Mičuda (81-násobný slovenský reprezentant)

Referencie

Zdroje 
 Profil klubu na stránke eurobasket.com 
 Súťaže FIBA Europe 

Slovenské basketbalové kluby
Šport v Pezinku
Organizácie založené v 1945
Organizácie zaniknuté v 2003